als_Latn dik_Latn sag_Latn
Mirë se vini në Botën Pikaso
Muzeu kushtuar artistit spanjoll Pablo Pikaso është hapur në Paris me 25 tetor, në 133 vjetorin e lindjes. Opusi i veprave të tij vlerësohet në 750 milionë dollarë.
Politiko
E Shtunë, 25 Tetor 2014 | 21:50
0 Komente.
Muzeu kushtuar artistit spanjoll Pablo Pikaso është hapur në Paris me 25 tetor, pas pesë vjetësh të plota restaurimi të kësaj godine kulturore në stilin barok, në lagjen e famshme të kryeqytetit francez.
Me hapjen e muzeut shënohet edhe ditëlindja e Pikasos – 25 tetor 1881.
Muzeu i renovuar mund të pranojë dyfish më shumë vizitorë dhe ka 37 salla ekspozitash, me më shumë se 600 vepra të Ptij – 297 piktura dhe 368 skulptura.
“Muzeu i Pikaso’s është një prej më të bukurve në botë, sepse aty gjenden veprat e lindura nga puna e palodhshme e artistit më të famshëm të shekullit XX”, ka deklaruar Presidenti francez Fransua Holland, me rastin e hapjes së muzeut.
“Artistët përballen edhe me jotolerancën dhe injorancën të cilat mund t’i shkatërrojnë veprat e tyre”.
Holland, po ashtu, ka pohuar se Pikaso e ka dashur Francën dhe ndonëse nuk ka pasur një pasaportë franceze, ai paraqet krenarinë e Francës.
Punët në muze kushtuan 52 milionë euro, 19 prej të cilëve i dha shteti francez. Muzeu deri më sot ka fituar 31 milionë euro, kryesisht përmes huazimit të veprave të Pikaso’s muzeve tjera.
Pikaso (1881-1973) ishte artist i gjithanshëm dhe një prej piktorëve, skultporëve, vizatuesve dhe grafistëve më të mëdhenj të shekullit XX. Bashkë me Zhorzh Brak, është një prej themeluesve të kubizmit në pikturë.
Pikaso është piktori më produktiv i të gjitha kohëve. Sipas “Librit të Rekordeve të Ginisit”, ai ka bërë 13,500 piktura, 100.000 grafika, 34,000 ilustrime për libra dhe 500 skulptura. Vlera e përgjithshme e opusit të tij në vitin 1972 është vlerësuar në 750 milionë dollarë.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn